
Kedves Gyerekek! 


Biztosan örültök a jó időnek, mint Kati ver- 
sében a madarak: 


Süt a nap, süt a nap, 
fürödnek a madarak. 

Esznek búzát, esznek magot, 
a patakból isznak nagyot. 
Tollászkodnak, röpködnek, 
örülnek a napfénynek. 


TEMESVÁRI KATALIN, 8 éves, siklósi olvasónk verse 


Mi is élvezzük a napfényt, strandra is járunk. 
Nemrég a Balaton partján napoztunk, ahol ez- 
zel a két kisfiúval találkoztunk : 


HORVÁTH ZOLTÁN felvétele 


Nemcsak azért figyeltünk fel rájuk, mert ik- 
rek és hasonlítanak egymásra, hanem azért is, 
mert Bertalan és Márton a nevük, vagyis: Berci 
és Marci, akárcsak a mi bocsainké! Micsoda vé- 
letlen! — gondoltuk. De amikor beszélgetni 
kezdtünk az ikrekkel, kiderült, hogy mégsem 
az. Testvérbátyjuk, Ricsi, kisgyerek korától 
olvassa Dörmögőék kalandjait. Megszerette a 
bocsokat. Amikor megtudta, hogy egyszerre 
két kisöccse született, felkiáltott: , Legyen a 
nevük Berci és Marci!" 


BAJÁN MÓNIKA, 5 éves, soproni olvasónk rajza 


Szép nyarat, kellemes pan- 
csolást, homokozást kívánunk 
névrokonainknak és mindnyá- 
jatoknak: 


Dörmögőék 


; 


EE 


Májusi számunk Gyermeknapi találko- 
zó című rejtvényének helyes megfejtése : 
toll, csizma, edény, virág, teve. 

jutalmat nyertek: Bakos Tamás, Szé- 
kesfehérvár — Baksa Ildikó, Zalalövő — 
Börcsök István, Derecske —- Cser Zol- 
tán, Győrszemere — Csikós Dániel, 
Gyula — Dvorszki Csaba, Németh Ben- 
ce, Miskolc — Gál István, Kazincbarci- 
ka — Gáspár Sándor, Oroszlány — Hörl 
Tamás Gyuri, Molnár Bence, Regecz Dóra, 
Szabó Laci, Tarjáni Tímea, Budapest — 
Kovács Márta, Hódmezővásárhely — 
Kövér Hédi, Szombathely — Kucskár 
Ildikó, Szilasi Zsanett, Monostorpályi — 
Márkus Ágnes, Fűzfőgyártelep — Pető 
Zsolt, Marcali — Puskás Tamás, Pátka — 
Rutkai Edit, Salgótarján — Sidó Klaudia, 
Ajka — Szabó Katalin, Hajdúböször- 
mény — Szabó Szilvia, Kaposvár — Szen- 
tesi Norbert, Debrecen — Tábori Tímea, 
Dunabogdány — Tolvaj Sándorka, Kun- 
madaras — Vincze Tamás, Zalaeger- 
szeg — Virág Adrienn, Vasvár. 


MEGSÚGJUK, hogy következő szá- 
munk teli lesz , madárcsiviteléssel". 
Megtudhatjátok, hogyan menekül meg 
kalitkájából a rabságba került mátyás- 
madár, hogyan tréfálják meg a récék a 
rókát, hogyan talál otthonra egy kék 
papagáj, és hogy milyen titka van Riki- 
nek, a fehér papagájnak. A rejtvények 
megfejtéséhez ugyancsak szükség lesz 
egy kis madárismeretre. 

GAZDAG ERZSI NEMES NAGY ÁGNES 


Béka-dal Szorgalom 
A sárvári tóban — kum, Mi kopog? 
lakik egy nagy béka — kum, Mi kopog? 
Varas feje akkora, — Harkály vagyok, kopogok, 
mint a molnár asztala. Nem is tudom, mióta 
— Kuma — kuma — kum! vár rám ez a diófa. 
Hej, te molnár, mit csinálsz? — kum. Mi ragyog? 
A garatnál mire vársz? — kum. Mi ragyog? 
Nem őrlöd meg a búzám, — Hát nem tudod, ki vagyok? 
hagyma lesz a vacsorám. Béka vagyok, leveli, 
) — Kuma — kuma — kum! ki a fiát neveli. 
Megőrölném a búzád — kum. ! 
De nem forog a lapát — kum. 
Varas béka akkora, tf 


a vizet is elfogja. 
— Kuma — kuma — kum! 


— Varas béka menj odább! — kum. 
Hadd forogjon a lapát! — kum. 
Hogyha nem mész szép szóval, 
kifoglak a hálómmal, 

uma — kum! 


ZELK ZOLTÁN 


) Hová szaladsz, vízinók? 


— Hová szaladsz, vízipók? 
— Keresem a békát! 

— Mért nem húzol kiscipőt? 
— Gyorsabb így mezétláb! 


— Miért futsz ily sebesen? 
— Én leszek a násznagy: 
ma tartják a lagziját 

a békakirálynak. . . 


— Hol lesz a lakodalom? 
— A királyi házban: 
sásból, nádból épített 
tavi palotában. . . 


— Hát a menyasszony ki lesz, 
békakirály párja? 

— Hetedhét mocsárnak a 
legszebb békalánya. . . 

NAGY KATALIN 


Mászó-művész 


Apukám egyszercsak kivett a hempergőből és 
a földre tett. Elkerítette a szoba sarkát két rá- 
csos ajtóval. Kívül maradt minden bútor. Belül 
semmi, csak a játékaim, meg én. Ott mászkál- 
tam naphosszat, körbe-körbe négykézláb. Ha el- 
fáradtam, lehasaltam, és kapirgáltam a padló- 
szőnyeget. Aztán megint másztam egy kört, és 
még egyet. Csak esténként jártam vissza a kis- 
ágyba aludni. Igazán nagy örömet szerzett ne- 
kem apukám ezzel a szobasarokkal! 

n is nagy örömet szereztem neki. Mert 
mindjárt másnap megtanultam, hogy lehet ki- 
piszkálni a kerítés tolózárát. Kipiszkáltam, ki- 
nyitottam. És máris kinn voltam a nagyszobá- 
ban. Gyorsan továbbmásztam, hogy megkeres- 
sem az anyukámat. Hallottam a hangját, a nagy- 
mamával beszélgetett valahol. 

Több ajtó már nem volt az utamban, csak egy 
függöny alatt kellett átmásznom. Sikerült. Már 
csak három lépcső lefelé, nem számít! És meg- 
érkeztem a konyhába négykézláb. Nagymamám 
nagyot sikított, amikor meglátott. Anyukám 
azt mondta, gratulál. De csak később mondta 
ezt, előbb ő is sikított. Akkor, amikor a lépcső- 
kön másztam le, fejjel előre. 

Este elmesélte apukámnak, hogy milyen 
ügyesen mászom én. Apukám azt mondta, jobb 


szeretné, ha két lábon járnék inkább. Anyukám 
azt mondta, ez a nagyobb művészet. Fogad- 
junk, hogy apukám nem tud úgy lemászni a lép- 
csőn, mint én, fejjel előre. Fogadtak. Megpró- 
bálta. És tényleg nem tudott. 

Aztán vacsoráztunk. Anyukám a tányéromra 
rakta a vajaskenyér falatkákat, és pohárba ön- 
tötte a kakaót. Úgy ittam én a pohárból, hogy 
egy csepp se csurgott mellé. És megettem a fa- 
latkákat egyenként, még a morzsát is. Nézhet- 
ték, hogy mit tudok! Amikor minden elfogyott, 
a fejemre tettem a kistányért. 


KOLTAI ÉVA ti 


Ajándékom 
születésnapomra 


Az első születésnapomon eljött hozzánk min- 
denki. Az egyik nagymamám és a másik nagy- 
mamám, az egyik nagypapám és a másik nagy- 
papám. Meg dédike. És Gizi néni a szomszédból. 
Ő mindig akkor jön mihozzánk, amikor anyu- 
kám elmegy valahova. Most szerencsére nem 
ment el. Hanem felültetett az íróasztalra. És 
apukámmal együtt kitolták a szobából az asz- 
talt, hogy beférjenek a vendégek. 

Mikor szépen elhelyezkedtek, akkor anyu- 
kám beengedett a szobába engem is. Éppen 
megtanultam járni. Majd csodálkoznak a felnőt- 
tek, ha beszaladok! De én csak kettőt szalad- 
tam, aztán inkább másztam, úgy mégis gyor- 
sabb. Siettem a vendégekhez. Mindenl 
ajándék volt. Legjobban a nagymamám cipőjé 


nek örültem. Nem nekem hozta, hanem ő Vic é 


selte újabban. Fűzős cipő volt, sokfűzős. Azt 
fűzögettem egész délután az asztal alatt. Az asz- 
talon a születésnapi torta volt. A vendégek et- 
ték. Én nem kértem, csak a gyertyát. Egyik 
nagymamám nem akarta odaadni. És a másik se. 
De anyukám azt mondta, én tudom, hogy nem 
szabad a számba venni, és odaadta. 

Apukám az ajtó mellé állított, és egy kis vo- 
nalat rajzolt a fejem fölé a fára. Már sok kis vo- 
nal volt ott, eddig nem is vettem észre. A ven- 
dégek dicsérték a vonalakat, azt mondták, hogy 
megnőtt ez a gyerek! 


Azután kinyitották a televíziót. Mindenki a 
mesét nézte a kedvemért. Észre se vették, hogy 
visszamásztam a sarokba. Megnéztem az aján- 
dékot, amit a születésnapomra kaptam. Leg- 
jobban a gyertya tetszett. Tudtam, hogy nem 
szabad a számba venni. Hanem inkább a falra 
rajzoltam a gyertyával. Sok kis televíziót raj- 
zoltam. És mindegyikbe egy macit. Örülhetnek 
a felnőttek: mindenkinek jut egy rajz. 


a" KoFPPG? 


Most azt mesélem el, 
amikor 
a szőnyegóvodások és én 
találkoztunk az idegen kutyával. 
— Szegény! 

— Milyen szomorú! 
— Nem is nagy! 
— Én nem félek! 

— Én meg merem simogatni! — 
lelkendeznek a gyerekek. 
Meghallotta ezt 
az öreg utcasöprő: 

— Simogatni nem szabad! 
Veszélyes! 

— Miért, Lajos bácsi? 

— Mert nem ismeri magukat, 
s még maguk sem őt! 

Ki tudja, milyen a természete?, 
Idegen kutyában 
több a huncutság, mint a bolha! 

— Én nekiadom a kiflimet, 
hogy ismerősök legyünk! 
— Én a sajtomat! 

— En hozok neki vizet! 
Hipp-hopp! — a gyerekek máris 
terülj-terülj asztalkává varázsolták 
a szőnyegóvoda udvarát. 

Az idegen kutya 
megevett-megivott mindent, 
majd leült, s bánatosan bámult, 
amíg mi kezet mostunk. 


— Tudom, mi hiányzik ennek — 
bólogatott Lajos bácsi — 
a gazdája! 
— Keressük meg! — ugrottak 
kalandra éhesen a gyerekek. 


— Csöngessünk be minden ajtón! 


$ÜZ2 lés 


Így történt, 
hogy ezen a délelőttön 
sorbajártuk a házakat: 
becsöngettünk 

Kovácsékhoz, Takácsékhoz, 

Kissékhez, Nagyékhoz, 
Horvátékhoz, Balogékhoz, 
Molnárékhoz, Szabóékhoz, 

Péterékhez, Pálékhoz, 
Feketéékhez, Fehérékhez, 
Melegékhez, Hidegékhez. 


Kató néni akkor már 
napok óta az ágyat nyomta, 
és sem a kutyáról, sem magáról 
nem tudott gondoskodni. 
Lajos bácsi orvost hívott, 
a szomszédok pedig vállalták 
a beteg ápolását. 
Pajtit 
— mert Így hívják 
az idegen kutyát — 
diadalmenetben kísértük haza, 
s mi gondoztuk, 
etettük, sétáltattuk. 
Lajos bácsi is 
gyakran beállított 
egy-egy levescsonttal, tyúklábbal, 
szalonnabőrrel, kolbászhéjjal. 
Mire Kató. néni meggyógyult, 
barátok lettünk valahányan. 
Azóta gyakran sétálunk együtt, 
a szomszédok mulatságára: 
elől feszít Pajti, 
őt követi Kató néni, 
utána sorjázunk mi, 
s leghátul ballag 


., , Lajos bácsi, a söprűjével. 
.  Ajó CSENSOT , Láttatok-e díszesebb menetet? 
— özvegy Pántos Józsefné, 


Kató néniét — 
végül Lajos bácsi nyomta meg, 


Írta és rajzolta: 
a szomszéd utcában. 


DÖBRENTEY ILDIKÓ 

— Egyik fülem sós, a másik paprikás, ez meg j 
hogy lehet? Mit keresel te az én ösvényemen? ! 


HORGAS BÉLA 


— Tréfálsz velem? — válaszolt a kérdés- / 
re kérdéssel a sok zsebű ruhában pompázó 
manó. ; 


Í 


és ELEMSZSJÁS 


A hegyoldal, ahol Sétikáló meg nem unná a 
sétikálást soha, ezen a nyáron új barátot is adott 
a mi kis tündérünknek. A hegyoldal adta? Vagy 
a véletlen hozta? Sétikáló kereste? Akármi volt 
is az oka, a barátság meglett — méghozzá az el- 
ső találkozáson. Sétikáló és Elemózsiás gyorsan 
megértették és megszerették egymást. Elmon- 
dom, hogyan történt. 

Mint minden barátság, ez is egy találkozással 
kezdődött. Volt ott a hegyoldalon egy kanyar- 
gós, keskeny út, amit nem ismert más, csak Sé- 
tikáló...vagyis hát. ..Sétikáló azt gondolta, 
hogy ez a keskeny út az ő titka, és éppen ezért, 
szinte földbe gyökerezett a lába, mikor az egyik 
fordulóban szembe találkozott egy bársonyos 
tekintetű, göndör hajú manóval, akinek csupa 
zseb volt a ruhája és egy hatalmas körtét rág- 
csált elmerülten. Sétikáló annyira meglepődött, 
hogy ernyőjét is elfeledte megpörgetni, a kul- 
csait pedig megzörgetni. Tágra nyitotta a sze- 
mét és csak ennyit mondott: 


KOLTAI ÉVA raj 


Él. é 9 a" 
§— Nanát — kiáltotta Sétikáló "ájcsit mér- 
gesen, mert egyáltalán nem tréfált, és most 
. már megcsörgette a kulcsait. — Remélem, nem 
akarod azt mondani, hogy az én ösvényem, ate 
ösvényed? — 


d 


te 


ké AE ez? . 
. Azé, aki rajta jár éppen. 


2 
— A te ösvényed? Az én ösvényem? Milyen 
. Szerintem az ösvény, az ösvény. 


— De ezt az ösvényt csak én ismertem ed- 
dig! — kiáltott Sétikáló. Aztán a nevető ma- 
nóra nézett, és elakadt a sze rt látta, hogy 


ha nem akar mindenáron civak ni, ebből ba- 
rátság lesz. — Lehet, ho ogy te már jártál itt ré- 
gebben is? — folytatta csendesebben. — Ki 


vagy és mi dolgod erre? Az én nevem Sétikáló, 
és tündér vagyok: kulcsos és ernyős. 


— Látom — mondta a manó. — Én pedig 


w 8 Felettes vagyok, az Fk ándorok élelme-. 


zője. A zsebeimben mindig akad egy-egy jó fa- 
lat az éhezőnek, és úgy ismerem ezt a hegyol- 
dalt, mint a tenyeremet. 
Sétikáló nézte a manó gödrös arcát és tömött 
. zsebeit, aztán ezt kérdezte: nm? 
— Csak az éhezőket vendégeled meg? 05 ú 
szigorú vagy, kedves Elemózsiás? 
— Ugyan! — intett a manó. s 
megkínálok, akivel találkozo 
A tündéreket is? — kérdezte Sétikáló meg: 
pördítve ernyőjét, és ennek persze Elemózsiás 
akkor sem tudott volna ellenállni, ha akar. De 
miért is akart volna? j 
— A tündéreknek — szólt nagyon komolyan 
— külön csemegét tartogatok a mellényem leg- 
belső zsebében. Tavalyi birsalma sajtot például. 
Szereted? 
ad ; 
Sétikáló szerette, s így történt, hogy amikor 
almasajtot szopogatva elindultak az ösvényen, 
már meg is volt a barát íg. Azóta is megvan: 
napról napra öregebb — és erősebb. 


n mindenkit 


VIDOR MIKLÓS 


Szalonnapirítás 


Szedd a rőzsét halomba, 
halomba, 

úgy sül meg a szalonna, 
szalonna! 

Hagymát is tűzz a nyársra, 
a nyársra, 

kenyeret fogj alája, 
alája! 


Pattog a tűz, ficánkol, 
ficánkol, 
szalonna sül parázson, 
B parázson! ; 
. El is csöppen a zsírja, £ 
A a zsírja, gé 
. a kenyeret pirítja, 
f pirítja! 
: Hlata száll a szélben, k 
a szélben, 4 a 
hűl a parázs sötéten, 1- ék 
sötéten. e" aa 
Csak vigyázz, hogy a ők , 4 


a füstje . ; 
ks szemünket ne csípje, 
2N "ne csípje! 

KOPRÉ JÓZSEF 


Mese a repülő ürgéről 


Volt egyszer egy szürke, fürge 
hosszú bajszú öreg ürge. 
Hogyha sárkupacot látott, 
előbb megállt, szájat tátott. 
Aztán az a szürke, fürge 
hosszú bajszú öreg ürge 
nadrágszárát jól feltűrte, 
sárkupacot — átrepülte. 
Letűrte a nadrágszárát, 
becsukta a tátott száját, 
hosszú bajszát megtörülte, 
pihenni, a fűbe ült le. 
Nézzétek csak! Ez volt.az"a 
hosszú bajszú, szürke, fürge, 
nem is olyan öreg ürge, 

aki azt a sárkupacot, 

mint egy madár — átrepülte. 


KÁNTOR ZSUZSA 


Fülöp nem olyan 


A zömök Tarpéterpál a folyóparton sétált, 
a külvárosban, ahol hajók horgonyoznak a ki- 
kötőben, karcsú uszályokra óriás daruk hal- 
mozzák a kavicsos homokot. A Háromlábú hol 
mögötte kocogott, hol elébe került, hol meg 
egészen eltűnt. 

Ha jössz-jössz, ha nem jössz-maradsz, kedves 
Fülöp, gondolja magában a zömök — elvégre 
szabad macska vagy —, azzal befordult egy kis- 
kocsmába, hogy egy-egy pofa sörrel felüdítse 
magát. Ugyanis meleg délután volt. Gyönyörű 
nyárutó. 

Ahogy ott áll a söntés előtt, egyszercsak 
mellé csapódik valaki csíkos trikóban: 

— Megismer-e még, tisztelt uram? 

Elsőre ő ugyan nem, de másodjára a furcsa 
hangjáról felismerte a köpönyegest. 

— A köpenyegemet meg a cilindert — azt 
mondja — csak kimenőre, meg az előadásokon 
viselem. Minden héten két este adunk műsort. 
Itt a közelben a cirkuszsátram, benne a társu- 
latom: lord Trafalgár, Izolabella, Serri őrnagy, 
Leila hercegnő, Szombréró lovag. 

Felsorolta mind a kilenc nevet. 

— Elképesztő a műsorunk. Lélegzetelállító! 
Ha azt mondom: ,Nyauuu, szörnyen fááá- 
zunk. . ." — egy kupacban vacog mind. Ha azt 
mondom: , Nyau, nagy a mi báááánatunk!" — 
zokogva miákolnak. De ha fordítok a szövegen: 
Egy nap az életem, ihaj-csuhaj-mihaj" — fer- 

geteges, víg táncra perdül az egész társulat. 
Trafalgár óriási, a perzsa hercegnő csodaszép! 
Örülnék, ha megtisztelne látogatásával. Ha 
megtekintené munkatársaimat. 

Kimutatott az ajtón: 

— Ott ni, a nagy szemetesautó mögött áll a 
sátrunk; látja? 

Nemcsak látta, de hallotta is. Egetverő nagy 
nyávogással éppen akkor zúdult ki egy kupac- 
ban a sátorból a társulat; tépték-marták egy- 
mást, csak úgy repkedtek körülöttük a szőr- 
csomók. 

— O, jaj — nyögött fel a gazdájuk —, ez 
megy mindig, ha kiteszem a lábamat. Mert fél- 
tékenyek egymásra a művészeim... Na, majd 
mindjárt rendet csinálok ott! 

Hanem abban a szempillantásban rend lett 
nélküle is. Valaki közéjük szökkent. Rá a ku- 
pacra. Széjjelzavarta. Rendet csinált. 


A Háromlábú. 

Kilenc macska ül körben a fenekén. Ő meg 
a középen áll. Végighordja rajtuk sárga tekin- 
tetét. Azok csak néznek fel rá: ez kicsoda? 

— A Szibériai! Cármacska — rebegi a köpö- 
nyeges, aki most csíkos trikóban van —, cár 
volt az őse a macskák között. Nern mindennapi. 
Csodálatos. Mennyire kellene nekem! 

— Hát most itt van — mondja Tarpéterpál 
száraz hangon —, és ha ő akarja, akkor itt is 
marad. 

— A nem, ez nem, ez nem olyan — csóválta 
a fejét a kis ember szomorúan. — Lehet, hogy 
ide-ide látogat majd, bekukkant hozzánk, de az- 
tán itthagyja a társulatot, és lohol haza, beugrik 
a konyhaablakon. Hogy miért? Mert odaragasz- 
kodik; szereti magát, tisztelt uram. 

— Miket összehord itt. . . honnan veszi? — 
és Tarpéterpál nyakig vörösödik. 

— Tudom! 

— Honnan tudja? 

— Onnan, hogy macskaszakértő vagyok! 

És kihúzta magát. Csak nyúlt-nyúlt, megnyúlt 
akkorára, mint egy — emelődaru. 

Daruk mentén, hajók — uszályok mentén in- 


dul Tarpéterpál visszafelé a folyóparton. Szép 
lassan sétál. Nem sietős neki; ki várja? Senki- 
se, meglehet. Mostantól senki. Már mögötte a 
naplemente, már előtte sorjáznak fel az égre 
a csillagok. 

Öreg este lett, mire hazaért. Éjszaka. 

A háromlábú akkor már ott hevert a szobá- 
ban a kis szönyegen a komód előtt. Egy kicsit 
eletyepetyézett velük, aztán otthagyta a társa- 
ságot; a kiváló Trafalgárt, meg a fekete-fehér 
Leilát, a perzsa hercegnőt, a gyönyörűt. Ahogy 
Tarpéterpál villanyt gyújt, álmosan ráhunyorít, 
és az van a sárga szemében: 

— Ej-ej, hol csavarogtál olyan sokáig? Ilyen- 
kor kell hazajönni? Micsoda szokások ezek!? 

Azzal vissza-behunyja a szemét, és alszik 
nyugodtan tovább. 


Melyik áll ugyanannyi részből? 


Számold meg, hány részből áll a felső sor mellé rajzolt virág! 
Keresd meg a sorban a párját, amely ugyanannyi részből áll! Ha 
megtaláltad, rajzold le! Ugyanígy folytasd a játékot a madárral és 
a házzal is! Küldj el legalább egy rajzot Dörmögőnek! 

Nahát! Mekkorát változott! 


Hogy mi változott meg, 
és mi lett belőle, azt ne- 
ked kell kitalálnod! Ez is 
párkereső játék. Kösd 
össze a párokat nyíllal! A 
nyíl a változás irányába 
mutasson! Meséld el, mi 
történt közben! 


KERÉKGYÁRTÓ JÁNOS 
Találós kérdés 


Két kis szarván 
ül a szeme 
van egy háza 
nincs egyebe 


lenne lába 
gyorsan futna 
— nevét mondja 
aki tudja!? 

KOLTAI ÉVA rajzai 


A furfangos kecske 


Hol volt, hol nem volt, volt egyszer egy 
kecske. Ez a kecske találkozott a farkassal. 
A farkas azt mondta neki: 

— Megeszlek! Borzasztóan éhes vagyok. 

— Ne egyél meg farkas koma — könyörgött 


a kecske —, inkább elhozom neked a három 
fiamat. Ugyis nagyon rosszak. 

— De be ne csapj, mert baj lesz! — mondta 
a farkas. 


Hazament a kecske. A három gidának egy- 
egy kukoricacsutkát tett a szájába, és rájuk pa- 


rancsolt, hogy így jöjjenek a farkas elé. Odaér- 


tek a farkashoz. Az nagy morogva mondta: 

— Na, vezesd elő a fiaidat! 

Előjött erre a három gida. 

— Mit esznek ezek a gidák? — kérdi ijedten 
a farkas. 

— Hagyd el farkas koma! — így az öreg kecs- 
ke. — Olyan rosszak ezek, hogy a múlt nap is 
három ilyen farkast fölfaltak, mint te vagy. Még 
a csontjukon rágódnak. 

A farkasnak se kellett több. Úgy beszaladt 
a sűrűbe, hogy azóta nem is látták. A kecske-. 
mama pedig boldogan ment haza három kicsi- 
nyével. 


BECK ZOLTÁN gyűjtése / 


GYÁRFÁS ENDRE 


DÖRMÖGŐÉK 
ÉS A KESZEG 


A vízparttól öt lépésre 

játszanak a Dörmi-bocsok. 
Homokvárat építenek. 

A mancsukban lapát forog. 

— Tündökletes lesz a várunk! — 
rikkant Berci. — Meg nem állunk, 
amíg nem kész három bástya. 


Marci a várárkot ássa, 

Bori pedig 

vizet merít; 

két vödrében hozza nyomban. 
— Nem tudjátok? Víz is folyik 
a valódi várárkokban! 


Vödréből a vízzel együtt 
kicsusszan egy apró keszeg, 
ijedtében fickándozik, 

s a homokvár körül kereng. 
Kapdosnak a mackómancsok. . . 
Nem kapják el a virgoncot. 
Berci kiált: — Hadd maradjon! 
Királylánynak épp jó lenne. 


Miféle vár a mi várunk, 
ha királylány sincsen benne?! 


Borika szól: — Hű, de gyorsan 
apad a víz az árokban! 
Vödrömmel, ha újra hozok, 
beissza a szomjas homok. 
Márpedig víz kell a halnak, 
máskülönben megfulladhat. 


F. GYŐRFFY ANNA rajzai 


— Nekem támadt egy ötletem — 
dörmög Marci. 

— Halljuk hát! 

— Az ároktól a patakig 

áshatnánk egy csatornát. 


Meg is ássák. A halacska 
visszaúszik a patakba. 

— Jobb neki ott — mondja Borka —, 
hisz a víz a halak vára. 
Nagyra nőjön, 

soká éljen 

Keszegország királylánya! 


HAHOLDI HEDVIG ÉS A KANIZSAI PASA TÖRTÉNETE 


Feljegyezte és rajzolta: KOVÁCS ORSOLYA, 8 éves, százhalombattai olvasónk 


Hahóton nyaralok a nagyszüleimnél. Sokat sétá- 
lunk testvéremmel és szüleimmel a zalai dombok 
között. Egyik sétánkon nagyon finom illatra 
figyeltünk fel. 

— Biztosan nyílnak a damaszkuszi rózsák! — 
mondta édesanyám, és elmesélte a különleges ró- 
zsák történetét. 

Réges régen — így mesélték az öregek —, 
a mohácsi vészt követő években Hahót — sok 
más faluval együtt — török uralom alá került. 
Akkoriban állt itt egy vár, amelyet Sárkány- 
szigetnek neveztek, de nem sárkányok lak- 
ták, hanem két fiatal várkisasszony: Haholdi 
Zsuzsanna és Haholdi Hedvig. Testvérek 
voltak. 

A tündöklő szépségű, szelíd Hedvig, akiről 
ez a történet szól, gyakran sétálgatott a dom- 
bok között. Szerette ezt a vidéket. Egyik sétája 
közben találkozott az éppen arra lovagló kani- 
zsai pasával. Megtetszett a pasának a tündér- 
szép leány; feleségül kérte. 

A lány nem mert kosarat adni a környék ret- 
tegett urának, de feleségül menni sem akart 
hozzá. Nem állhatta szülőföldje leigázóit. Rá- 
pillantott a pasa kaftánján pompázó, illatos, is- 
meretlen virágra, és így válaszolt a leánykérő 
szavakra: 

— Akkor leszek a felesége, hatalmas úr, ha 
ennek az útnak mindkét oldalán ilyen virágok 


nyílnak — mutatott a virágra —, és elárasztják 
illatukkal a környéket. 

A pasa nyomban futárokat küldött Damasz- 
kuszba, és a rózsatövek hamarosan megérkez- 
tek. Úgy mondják, Hedvig ezután mind szomo- 


rúbban sétálgatott a vidéken, 
és figyelte, hogyan növeked- 
nek a rózsák. 

Ahogy a virágok bimbóztak, 
úgy hervadt napról napra Hed- 
vig szépsége, egészsége. Mire 
kinyíltak a rózsák, a leány el- 
költözött az élők sorából. 

Kedves sétaútjára, találko- 
kozásuk helyére temettette őt 


a kanizsai pasa, és beültette sír- 
ját rózsatövekkel. 

Sajnos Hedvig lakóhelyéből, a 
Sárkány-szigeti várból semmi se 
maradt; csupán egy kicsinyke 
domb emlékeztet rá. 

A hegyi úton azonban még 
pompázik néhány rózsatő, amely- 
nek illata belengi a tájat. Erősek, 
ragaszkodnak a helyükhöz, nem 
könnyű leszedni őket, bár nincs 
tövisük. Ha az arra járó nagy 
nehezen szakít közülük, nem sok 
öröme telik benne, mert már a 
kezében hervadni kezd a virág. 
Ez a gyors hervadás a szép Ha- 
holdi Hedviget juttatja az ideva- 
lósiak eszébe. 

A történethez tartozik még, 
hogy a levágott damaszkuszi ró- 
zsák vízben sem térnek maguk- 
hoz, csak lepréselve lehet meg- 
őrizni őket. Sokkal többet ér azon- 
ban az illatos, élő rózsában gyö- 
nyörködni, kedvelt, régi helyén, 
a zalai dombok között, Haholdi 
Hedvig sétaútján. 


FAZEKAS LÁSZLÓ 

A rózsa 

A rózsa, rózsa fénylik estelig, 
és illatával a kert megtelik. 
Ha szárnyra kap az éjszaka, 
emlékké lesz a rózsa illata. 


EMLÉKEZTETŐ 
szülőknek, nagyszülőknek 


Folyóiratunk oldalszá- 
mozásának alapszíne (a 
dominóké) mindig azt 
mutatja, hogy milyen 
korú gyermekeknek 
ajánljuk írásainkat, 

e Piros alapszín : 3—4 éve- 
seknek; 

0 kék alapszín: 5—6 éve- 
seknek; 

O sárga alapszín: első osz- 
tályosoknak; 

O fehér alap: mindenkinek. 


A szerkesztőség 
belső munkatársai: 


Kun Magda olvasószerkesztő, 
Kovács Endre képszerkesztő, 
Madár Eszter levelező. 

MADÁR ESZTER rajzai 


Ú 


! EZ A 
MELLÉKLET, 


EMELD KI A 
LAPBÓL! 


. A sas — suhog. 
A fecske — rebben. 
Róka — lopódzik. 
Barlangi medve — barangol. 
A gyalogos — gyalogol. 
A kutya — kutyagol. 
A lovas — lovagol. 
S a borneói bunder-bébi 
az anyja hátán — mamagol. 


Részlet TAMKÓ SIRATÓ KÁROLY verséből. 


Minden kismajom mamagol, bármilyen fajta majom legyen is. Elöfordul, hogy egyszerre ketten 
is vannak a kicsinyek, mint itt a képen; akkor ketten mamagolnak. Azt is mondhatnánk persze, 
hogy csimpaszkodnak, kapaszkodnak, de a mamagolás mégiscsak mulatságosabb... Nem? 

Vágd körül az anyamajmot, az egyik kicsinyével együtt, aztán vágd be a farkát csigavonalbanl 
Kérj meg egy felnőttet vagy nagyobb testvért, hogy vágja körül a másik kismajmot is, és tedd a 
anyja hátára! 

Van az anyamajom fején egy fehér pont. Fűzz át rajta zsineget: így fel is függesztheted a képet 
Ha alulról meleg éri, forog. 

